CELEX ID: 32012R0304
Publication Date: 2012-04-04

Document:
KOMISIJOS ĮGYVENDINIMO REGLAMENTAS (ES) Nr. 304/2012
2012 m. balandžio 4 d.
kuriuo nustatomas paskirstymo koeficientas, taikytinas nuo 2012 m. kovo 23 d. iki 30 d. pateiktoms paraiškoms pagal Reglamentą (EB) Nr. 1067/2008 leistos pradėti naudoti paprastųjų kviečių, išskyrus aukštos kokybės, tarifinės importo kvotos I dalies importo licencijai gauti
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Komisijos reglamentu (EB) Nr. 1067/2008 (3) leidžiama pradėti naudoti metinę visą tarifinę 3 112 030 tonų paprastųjų kviečių, išskyrus aukštos kokybės paprastuosius kviečius, importo kvotą. Ši kvota yra suskirstyta į keturias dalis;
(2)
Reglamento (EB) Nr. 1067/2008 3 straipsnio 1 dalyje buvo nustatytas kvotos I dalies 572 000 tonų kiekis (eilės numeris 09.4123) 2012 m. sausio 1 d. - gruodžio 31 d. laikotarpiui;
(3)
iš pranešimo, pateikto remiantis Reglamento (EB) Nr. 1067/2008 4 straipsnio 3 dalimi, paaiškėjo, kad kiekiai, nurodyti pagal to paties reglamento 4 straipsnio 1 dalies 2 pastraipą nuo 2012 m. kovo 23 d. 13 val. iki 2012 m. kovo 30 d. 13 val. Briuselio laiku pateiktose paraiškose importo licencijai gauti, viršija turimus kiekius. Todėl reikėtų nustatyti, kokiu mastu galima išduoti importo licencijas, prašomiems kiekiams nustatant paskirstymo koeficientą;
(4)
taip pat reikėtų nebeišduoti importo licencijų kvotos I daliai pagal Reglamentą (EB) Nr. 1067/2008 einamajam kvotos laikotarpiui;
(5)
siekiant veiksmingai valdyti importo licencijų išdavimo tvarką, šis reglamentas turi įsigalioti iškart jį paskelbus,
PRIĖMĖ ŠĮ REGLAMENTĄ:
1 straipsnis
1. Pagal kiekvieną nuo 2012 m. kovo 23 d. 13 val. iki 2012 m. kovo 30 d. 13 val. Briuselio laiku pateiktą paraišką Reglamento (EB) Nr. 1067/2008 3 straipsnio 1 dalyje nustatytos kvotos I dalies importo licencijai gauti išduodama licencija prašomam kiekiui pritaikius 16,678529 % paskirstymo koeficientą.
2. Reglamento (EB) Nr. 1067/2008 3 straipsnio 1 dalyje nustatytos kvotos I dalies importo licencijų išdavimas nuo 2012 m. kovo 30 d. 13 val. Briuselio laiku pateiktose paraiškose nurodytiems kiekiams einamajam kvotos laikotarpiui yra sustabdomas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. balandžio 4 d.

EuroVoc Classification:
Level 1: 100147
100157
Level 2: 100193
100192
100253
Level 3: 614
2519
5360
3156
All Descriptors: 161
1644
3191
5010